เราอายุ14ปี เป็นคนถนัดขวา 2-4เดือนที่ผ่านมานี้ ข้อมือซ้ายเรามีตุ่มนูนเล็กๆกลมๆรีๆเเข็งๆเกิดขึ้นมา กดหรือชนใส่อะไรจะเจ็บ เลยสงสัยว่าเป็นซีสต์รึเปล่า
สวัสดีค่ะ ตุ่มนูนที่ข้อมือ อาจเกิดจาก-มีถุงน้ำหรือซีสต์ที่บริเวณเส้นเอ็น-เป็นก้อนฝีที่ผิวหนัง-เส้นเอ็นบริเวณข้อมืออักเสบ-กล้ามเนื้อบริเวณข้อมืออักเสบโดยการมีถุงน้ำที่บริเวณเส้นเอ็น อาจพบเป็นก้อนบริเวณข้อมือได้ ส่วนมากมักไม่เจ็บ แต่อาจรู้สึกเจ็บได้เล็กน้อยเวลาขยับมากๆ เป็นโรคที่ส่วนใหญ่ไม่มีอันตรายใดๆ แต่อาจมีข้อบ่งชี้ในการผ่าตัด กรณีที่ปวดมาก หรือก้อนโตเร็วแนะนำพบศัลยแพทย์โรคกระดูกและข้อ เพื่อให้ได้การวินิจฉัยที่แน่นอน หากก้อนปวดมาก โตเร็ว ควรรีบไปค่ะการดูแลตัวเองเบื้องต้น พักการใช้งานข้อมือ งดการขยับข้อมือเยอะๆหรือบ่อยๆ ไม่ไปกดบริเวณก้อนแข็ง ประคบอุ่นได้หากปวดบวมมาก รับประทานยาแก้ปวด